
LÉGRÁDY  TESTVÉREK.  1  6  1866 


J elen  könyvem  kibocsátásánál  régi  kedvenez  esz¬ 
mém  megvalósulásához  közeledem. 

Évtizedek  óta  foglalkozva  a  genealógia  mint  heral¬ 
dikával,  meggyőződtem,  hogy  a  régebbi  időkben  meg¬ 
jelent  genealógiai  müvek  sok  hiányt  tüntetnek  fel,  külö¬ 
nösen  azon  családoknál,  melyek  ma  elsőrangú  szerepet 
játszanak. 

Mindezen  hiányokat  pótolni,  érzem,  nem  lennék 
képes,  ezért  elsősorban  oda  fogok  igyekezni,  hogy  külö¬ 
nösen  azon  családok  történeteit  ismertessem,  melyek 
az  utolsó  35  év  alatt  nyertek  vagy  rangemelést,  vagy 
pedig  uj  nemességet,  de  azért  más  régi  családok  tör¬ 
ténetét  is  közölni  fogom. 

Előbbit  elhatároztam,  mert  bár  a  magyar  nemes¬ 
ség  régebbi  történetét  —  igaz,  sok  esetben  tévesen  — 
Nagy  Iván  terjedelmesen  közli,  az  uj  változásokról, 
különösen  a  nemes  családoknál,  a  nagyközönség  csak 
alkalomról  alkalomra,  a  hirlapok  utján  értesül,  ott  is 
csak  a  kinevezés  emlitésével. 

A  herczegi,  grófi  és  bárói  rangemeléseket  pedig 
feltünteti  ugyan  a  Gothai-Almanach  minden  évfolyama, 
de  e  mü  a  nagyközönség  előtt  alig  ismerős  és  abban  e 
családok  története  csak  igen  hiányosan  lesz  ismertetve. 

Ezért  ezen  változások  közlését  is  bevettem  munkám 
keretébe,  megismertetni  akarva  ezen  családok  hiteles 
adatok  alapján  összeállitott  múltját  és  jelenét. 


l* 

Az  uj  nemes  családoknál  különben  a  múltat  ille¬ 
tőleg  nagyon  kevés  közölni  valóm  lesz  és  ez  termé¬ 
szetes  is,  hiszen  ezen  családok  az  utolsó  évtizedekben 
részesültek  csak  e  királyi  kegyben,  midőn  talán  már 
elhalt  vagy  ma  is  élő  egyes  tagjai,  vagy  kard-  vagy 
tollal,  vagy  a  kereskedelem  terén  szerzett  érdemükért 
nyerték  el  e  kitüntetést. 

A  mi  a  főrangú  családokat  illeti,  itt  feladatom  már 
jóval  nehezebb,  mert  ezek  legnagyobb  része  már  a  rég¬ 
múlt  időkben  is  nevezetes  szerepet  játszott;  itt  tehát 
nemcsak  magát  a  rangemelést  kell  megemlítenem,  hanem 
oda  kell  hatnom  minden  lehető  eszközökkel,  hogy  ezen 
családok  történeteit  a  legkimeritőbben  mutathassam  be. 

Összegyűjtött  anyagom  már  mai  napig  is  köte¬ 
tekre  terjed ;  hogy  nem  voltam  képes  azt  egyszerre 
megjelentetni,  annak  egyik  oka,  hogy  még  sok  szüksé¬ 
ges  hiányt  kell  pótolnom,  és  mert  a  kellő  fedezet  felett 
még  nem  rendelkezem. 

Feladatom  különben  nem  is  olyan  csekély;  egy- 
résztaaagam  gyűjtöm  az  egész  anyagot,  hogy  személye¬ 
sen  győződhessem  meg  annak  valódiságáról,  másrészt 
pedig  az  egyes  czimereket  csak  az  eredeti  oklevélről 
vett  hü  másolatban  közlöm. 

E  tekintetben  elvállalom  a  legmesszebb  menő  fele¬ 
lősséget,  mert  visszautasítottam  számtalan  oly  czimer- 
másolatot,  pecsétnyomatot  stb.,  melyek  teljes  hiteles¬ 
ségéről  személyesen  megunjam  győződtem. 

Egyes  czimerrajzaim  tehát  nemcsak  a  paizs  és 
sisak  hü  alakjait  adják  visszay  hanem  bemutatják  a 
foszlányok  ornamentikáját  a  legkis^b  őszietekig. 

Hazai  irodalmunk  különben  e  tekintetben  is  sze¬ 
gény,  mert  számtalan  esetben  lehet  látni,  hogy  családi 
czimerek  hiányos  leirás,  rosszul  vésett  pecsétnyomat  stb. 
után  lesznek  rajzolva,  ezek  az  eredeti  rajznak  ép  úgy 
nem  felelhetnek  meg,  mint  egy  leirás  vagy  rossz  fénykép 
után  készült  arczkép.  ^ 

Általános  tájékoztatásul  megemlítem,  hogy  az  egy > 
színben  nyomtatott  rajzoknál  a  heraldika  elfogadott  sza¬ 
bályait  vettem  irányadóul,  nevezetesen:  a  vízszintes 
vonal  kék,  a  függélyes  vörös,  a  jobbról  balra  menő 
zöld,  a  pontozott  arany,  a  tiszta  fehér  ezüst,  a  függélyes 
és  vízszintes  fekete,  a  vízszintes  és  balról  jobbra  menő 
barna,  a  nem  jelzett  pedig  természetes  szint  jelent. 

Különben  az  egyes  czimerleirások  szintén  az  ere¬ 
deti  oklevelekből  vannak  véve. 


NEMESI  CZIMERE. 


A 

BURCHÁRD-BÉLAVÁRY 

CSALÁD. 

1891  november  23-án  a  hivatalos  lap  érdekes 
nemességi  megerősítésről  tesz  említést. 

E  számban  lesz  közölve,  hogy  Burchárd  Gusztáv  és 
Komád  fel  vannak  jogosítva  a  Burchárd- Bélaváry  kettős 
név  használatára,  régi  nemességük  és  családi  czimerük 
elismerésével.  A  hivatalos  lapnak  ekkénti  szövegezése 
is  sejteti  a  család  és  annak  nemességének  régi  voltát, 
mely  először  —  későbbi  többszörös  megerősítésekkel  — 
1461  lett  annak  adományozva. 

Mint  ebből  látható,  a  család  igen  régi  eredetű  és 
annak  történetét  e  mü  keretéhez  képest  következőkben 
tudom  ismertetni. 

Eredeti  neve  a  családnak  „1 Bélaváry'6  volt. 

Azon  idő  mostoha  viszonyai  alatt  sok  nemes  család 
vándorolt  ki  az  országból,  ezek  között  volt  e  családnak 
Pozsonyban  született  János  nevű  őse  is,  ki  1575  körül 
más  hazát  ment  keresni.  János  sok  viszontagságos  küz¬ 
delem  után  —  hosszabb  ideig  tartózkodva  Salzburg  és 
Münchenben  —  végre  Révaiban  telepedett  le,  hol,  hogy 
teljesen  nyoma  veszszen  és  senki  rá  ne  ismerhessen,  a 
„Burchárd“  nevet  vette  föl. 

Hosszú,  szorgalmas,  de  fáradságos  küzdelmekkel 
telt  esztendők  során  sikerült  neki  külföldön  tekintélyes 
vagyont  szerezni  és  ekkor,  hogy  honfitársai  előtt  igazol- 


8 


hassa  eredetét,  nála  lévő  okiratai  alapján  nemcsak  a  Béla- 
váry  nevet,  hanem  őseinek  czimerét  is  kezdé  használni, 
mert  időközben  Révaiban  megkapta  az  orosz  nemességet. 
Mint  ilyen,  ki  először  használta  e  kettős  nevet,  ő  alapitója 
a  család  jelenleg  élő  ágának.  1588-ban  született  fia  szintén 
János  legjobban  tudta  méltányolni  gondolkodását,  emlé¬ 
kére  1635-ben,  alig  egy  évvel  saját  halála  előtt  oly  sírem¬ 
léket  készittetett,  melyen  anyjának  és  atyjának  hü  kép¬ 
másain  kivül  a  család  jelen  időben  megerősitett  czimere 
is  látható.  E  siremlék  ma  is  létezik  és  számtalan  ok¬ 
irattal  van  annak  eredete  igazolva. 

Úgy  ezen,  mint  későbbi  ősei  a  családnak  azonban 
sohasem  szűntek  meg  visszavágyódni  eredeti  hazájukba, 
de  az  akkori  viszonyokat  tekintve,  csak  sokkal  későbben 

—  körülbelül  200  év  múlva  —  1820-ban  találjuk  a  család 
egyik  tagját  Konrádot  útban  a  régi  haza  felé,  5  évvel 
későbben  pedig  ismét  János,  —  az  előbbinek  valószinüleg 
testvére  tért  vissza. 

Konrád  elpusztult  a  törökök  által  elfoglalt  Havas 
földön.  János  szerencsésebb  volt,  hazajutott  s  hogy  ne 
érhesse  gyanú,  hogy  őseinek  egykori  birtokait  akarja 
visszaszerezni,  még  a  Bélaváry  nevet  is  elhagyta  és  csak 
mint  egyszerű  Burchárd  telepedett  le  itthon.  Azonban  a 
szerencse  neki  sem  kedvezett,  tekintélyes  vagyona  mel¬ 
lett  csendes  viszonyok  között  boldogan  élhetett  volna, 
de  az  1848-iki  szabadságharcz  után,  fiai  mint  honvédek 
emigrálni  voltak  kénytelenek  és  igy  ő  —  a  bevándorolt 

—  egészen  a  kiegyezésig  egyedül  élt  gyermekeitől  távol. 
A  kiegyezés  után  is  csak  két  fia  tért  vissza,  Gusztáv 
és  Konrád,  harmadik,  legidősebb  fia  Gyula  Franczia- 
országban  maradt,  hol  családja  ma  is  él.  Atyjuk,  az  itt 
emlitett  János  1881-ben  balt  meg  és  tőle  a  család  je¬ 
lenleg  élő  tagjai  következőképen  származnak  le : 


János  1825-ben  tért  vissza, 

Hazánkban  tehát  több  élő  sarj  biztosítja  a  család 
tovább  való  virágzását,  mig  egy  ág  Francziaországban  él. 

A  többszöri  megerősítésekből  megemlítem  szikovai 
Bélaváry  György  —  Pápán  halt  meg  —  1557-ben  meg¬ 
újított  nemességét  Ferdinánd  király  által,  ezen  oklevél 
1585-iki  hiteles  másolata  Révaiban  van,  úgyszintén 
annak  1770.,  illetőleg  1795-iki  orosz  és  németre  fordított 
hiteles  irata. 

A  Magyarországban  maradt  Bélaváry  ah  1760-ban 
deficziáltak.  Az  utoljára  engedélyezett  családi  czimer 
leírása,  mely  a  régi  eredetivel  mindenben  egyező,  a 
következő : 

Vörös-kékkel  metszett  egyenes  pajzs,  fönt  jobbra 
lépő  aranygriffel,  alul  3  aranyliliommal. 

Sisak  fölött  két  arany-vörössel  és  arany-kékkel  met¬ 
szett  elefántormány  között  a  növő  aranygrif  van.  Fosz¬ 
lány  :  arany-vörös,  arany-kék,  mely  alatt  kék  szalagon : 
„Impavidus“  ezüst  jelmondat  van  alkalmazva. 

A  régi  nemesség  megerősítését,  mint  említettem, 
újabban  a  jelenleg  is  élő  Gusztáv  és  Komád  nyerték  el. 

Életrajzi  adataik  a  következők: 

Komád  szül.  1837-ben  Eperjesen,  márczius  23-án. 
A  collegium  elvégzése  után  a  kereskedelmi  pácára 
lépett.  Külföldi  tanulmányútja  befejezésekor  hazatérve 
a  Széchenyi  István  gróf  által  alapított  pesti  henger¬ 
malom  szolgálatába  lépett,  hol  tehetsége  és  nagy  szor¬ 
galma  által  igen  rövid  idő  alatt  igazgató  lett.  Minden 
erejét  ez  időtől  kezdve  a  magyar  lisztipar  fejlesztésének 
szentelte,  kitartással  és  sikerrel  működve  közre  ez  ipar 
kiviteli  érdekeinek  előmozdításában.  0  szervezte  a  ma¬ 
gyar  malomipari  tanfolyamot,  valamint  az  országos 
malomegyesületet,  melynek  elnöke  volt.  Minden  tekin¬ 
tetben  neki  jutott  a  vezérszerep  a  magyar  malomiparosok 
sorában  és  csakis  az  ő  sikeres  közreműködése  hozta 
létre  a  magyar  lisztiparnak  az  utolsó  évtizedekben  ész¬ 
lelt  nagy  fellendülését. 


BURCHÁRD-BÉLAVÁRY  GUSZTÁV 

a  család  legidősebb  élő  tagja. 

Érdemeiért  el  is  nyerte  a  jutalmat,  mert  a  főren¬ 
diház  újra  szervezésekor,  mint  a  hengermalom  jelen¬ 
legi  elnöke,  O  Felsége  kinevezte  örökös  főrendiházi  tag¬ 
nak,  hol  a  pénzügyi  bizottságban  működik. 

Idősebb  tagja  a  családnak  Gusztáv,  szül.  1829 
augusztus  20-án.  Eperjesen.  A  collegiumot  Eperjesen  vé¬ 
gezte,  honnan  Bécsbe  ment  a  technikai  pályára,  mely 
tanulmányát  azonban  nem  fejezhette  be,  mert  az  1848-iki 
események  azt  félbeszakították.  A  szabadságharcz  alatt 
mint  Vysovszki  tábornok  segédtisztje  végig  küzdötte 
a  háborút.  A  temesvári  csata  után  bátyjával  Gyulával 
a  magyar  hadseregnek  foszlányával  átmenekült  Török¬ 
országba.  Onnan  ketten  Francziaországba,  Reimsbe  men¬ 
tek,  hol  bátyja  ma  is  él.  1857-ben  Ő  Felsége  kegyelme 
folytán  hazatért.  Később  letelepedett  Fehérmegyében,  hol 
a  gazdálkodásnak  szentelte  idejét.  Betegsége  folytán 
azonban,  jelenleg  az  év  legnagyobb  részét  a  főváros¬ 
ban  tölti. 


A  KOMLÓS-KERESZTESI  FEJÉRVÁRY  CSALÁD 
BÁRÓI  CZIMERE. 


genealogical  society 

KOMLÓSKERESZTESI 

BÁRÓ  FEJÉPtVÁRY  CSALÁD. 


A  XVI.  század  eleje  óta  Sárosmegyéből  származó 
lutheránus  nemes  és  római  katholikus  vallásu  bárói 
család.  Első  ismert  őse  Nekes  István ,  ki  1521-ben  Nándor- 
Fehérvár  ostrománál  esett  el. 

Ezen  Nekes  Istvántól  a  család  leszármazása  mai 
napig  a  következő: 

Nekes  István  özvegye  János  nevű  csecsemő  gyermeké¬ 
vel  kénytelen  volt  Belgrádból  menekülni  és  I.  Ferdinánd 
király  oltalmát  kérni.  Ezen  János  vette  fel  először  szü¬ 
letése  helye  után  a  Fejérváry  nevet,  s  mint  ilyen,  előbb 
Verner  György ,  Sáros  várkapitányánál  vállalt  hadi  szol¬ 
gálatot,  későbben  pedig  1563-ban  Sáros  vármegye  jegy¬ 
zője  és  eperjesi  harminczados  lett.  O  nyerte  el  I.  Fer¬ 
dinánd  királytól  a  nemesi  czimer  megbővitését  1558 
jun.  4-én.  1569-ben  a  kassai  kir.  kamara  elnöke  volt, 
1570-ben  pedig  Miksa  királytól  Komlós-Keresztest  kapta, 
mint  királyi  adományt,  hol  utóbb  pallosjogot  is  gya¬ 
korolt. 

Két  neje  volt: 

1.  krasznai  Csiszár  Anna , 

2.  giráltfalvi  Kuncz  Anna ,  mely  utóbbi  már  1575-ben 
özvegy  volt,  mert  férje  1572  elején  halt  meg. 

Leszármazása  a  családnak  innen  a  következő: 


I.  János  f  1572. 

szül.  1863  okt.  22-én,  férje  szül.  1866 febr.  20-án, főispán,  neje  szül.  1867  aug.  7-én,  férje  szül.  1869  május  10-én, 
aranyi  és  szent-gerlistyei  szilassi  és  pilisi  Szilassy  Laura,  rajezai  báró  Burián  István  férje  göncz-ruszkai  gróf 

Gerliezy  Ferencz,  cs.  és  ^ - — - - — — - N  cs.  és  kir.  kamarás,  követ  Kornis  Károly. 

ldr.  kamarás.  III.  Géza  szül.  1895.  a  görög  királyi  udvarnál. 

Mint  a  mellékelt  IV.  tábla  mutatja,  él  a  család 
úgy  a  nemesi,  mint  a  bárói  ágon. 

Ősei  túlnyomóan  katonák  voltak,  egy  része  pedig 
a  megyei  életben  vitt  vezérszerepet.  A  női  ág  utján  az 
ország  legelőkelőbb  családjai  jöttek  rokonságba  a  rFejér- 
váry“  családdal,  többek  között  a  „Keczer“,  „Semsey% 
„SzentiványF,  „Tahy“,  „Görgey14,  „Berzewiczy“,  „Ku- 
binyi“  stb.-ek.  Tudós  is  volt  közöttük,  a  III.  táblán 
látható  Károly ,  ki  az  ország  legnagyobb  kézirat-  és  mü- 
gyüjteményét  birta  és  e  nagyértékü  és  igen  becses 
gyűjtemény  örököse  Gábor ,  ki  mint  archeológus,  még 
Pulszky  Ferencznek  is  irányt  adott. 

Gábor  1780-ban  született  és  1851  november  2-án 
halt  meg.  1834-ben  tette  meg  hires  utazását  Pulszky 
Ferenczczel,  mikor  Európa  műemlékeit  tanulmányozták. 
Gazdag  gyűjteményét  Pulszky  örökölte,  ki  azonban  azt 
nyilvános  árverésen  eladta,  mert  mint  múzeumi  igaz¬ 
gató  —  melynek  akkor  ki  lön  nevezve  —  saját  gyüjte- 
ménynyel  nem  birhatott. 

Gábornak  unokatestvére  II.  József  —  IV.  tábla  — 
magyar  királyi  testőr  és  császári  és  kir.  tábornok  volt ; 
a  mint  e  tábla  mutatja,  ezen  ág  a  család  múltjában  a 
legerősebb,  mert  I.  Józsefnek,  ki  Gömör  vármegyének 
volt  főadószedője,  hat  fia  maradt.  Háromnál  a  család 
ma  már  nem  él,  kettőnél,  István  és  Péternél  a  nemesi 
ág  virágzik,  II.  Józsefnek  utódja  Géza  —  a  mai  honvé¬ 
delmi  minister  —  pedig  a  bárói  ágat  alapította  meg. 

A  mint  a  leszármazás  mutatja,  Fejérváry  Géza  a 
katonavért  nemcsak  az  apai,  hanem  az  anyai  ágon  is 
örökölte.  Egyik  őse  László  a  hétéves  háborút  küzdötte 
végig  Mária  Therézia  királynő  uralkodása  alatt,  a  háború 
után  azonban  kilépett  a  hadseregből  és  birtokára  vonult. 
Nagyapja,  I.  József  ugyan  nem  volt  e  pályán,  de  ennek 
fia,  II.  József  annál  nagyobb  érdemeket  szerzett  ott. 

II.  József  már  kora  ifjúságában  a  katonai  pályának 
lett  szentelve.  A  napóleoni  háborúk  végén,  1815-ben 


? 


? 


KOMLÓS-KERESZTESI 

báró  FEJÉRVÁRY  GÉZA. 

Magyar  báróságot  kapott  1875  augusztus  17-én. 

lépett  a  hadseregbe,  egyideig  mint  magyar  testőr,  ké¬ 
sőbb  a  csapatszolgálat  összes  ágaiban  működve.  1846-ban 
lett  a  „Grenadier-Compagnie“  parancsnoka,  hol  kitün¬ 
tetve  magát,  a  Lipót-rend  lovagkeresztjét  kapta,  Bene¬ 
dek  Lajossal.  Később  a  61.  számú  gyalogezrednek  lett 
parancsnoka,  majd  vezérőrnagy  és  dandárnok  Velen- 
czében  s  végül  hadsereg-tábornok  és  ruházati  felügyelő. 
Mint  tényleges  altábornagy,  1859  deczember  hó  29-én 
halt  meg. 

Géza  anyja,  nemes  Paulich  Antónia  pedig  a  XVIII. 
században  szerepelt,  katonai  pályán  működő  családból 
származott.  E  nemes  hölgy  nagyapja  volt  Paulich  Fe- 
rencz,  ki  több  mint  50  évig  szolgált  Mária  Therézia, 
II.  József,  II.  Lipót  és  Ferencz  királyok  hadseregeiben. 

Mint  alezredes,  Laudon  tábornoknak  volt  had¬ 
segéde,  e  nagyvezér  utolsó  haditettei  alatt.  Szolgálati 
ideje  alatt  altábornagy  és  udvari  haditanácsos  lett. 
1800  október  9-én  halt  meg. 

Fia,  Ferencz  született  1772-ben,  szintén  hős  ka¬ 
tona  volt.  1781-ben  kezdte  meg  hadi  pályáját  és  1787-ben 
már  a  varasdszentgyörgyi  határőrök  zászlósa  volt.  Mint 
őrnagy,  végigharczolta  az  összes  franczia  forradalmi 
(1793 — 1799)  hadjáratokat,  a  legvitézebben  és  legbát¬ 
rabban.  1799-ben  azonban  egy  ágyúgolyó  összezúzta  bal 
lábát  és  e  miatt  katonai  pályafutása  véget  ért.  Daczára 
ennek,  alig  29  éves  korában  1801-ben  ezredes  lett  és 
az  Erzsébet  Therézia-rendet  kapta  meg.  Mint  a  bécsi 
rokkantak  házának  parancsnoka  —  félig  nyugalmi  állás¬ 
ban  —  1845-ben  halt  meg.  Ő  volt  I.  Géza  édesanyja 
Antóniának  atyja. 

I.  Géza  születésekor  a  család  messze  a  magyar  ha¬ 
zától,  Josefstadt  kis  erődjében  élt.  Helyőrségről  hely¬ 
őrségre  kellett  vándorolnia  gyermekéveiben.  Már  ez 
időben  a  monarchia  négy  nyelvén  beszélt.  Az  ezred 
ugyanis,  hol  atyja  szolgált,  lengyel  volt,  otthon  ma¬ 
gyarul  és  németül  beszélt  a  család,  a  városban  pedig 

a  cseh  nyelvet  tanulta  meg.  Középiskoláit  édes  atyja 
sokszori  áthelyezése  miatt  alig  tudta  folytatni,  mig 
végre  a  bécsújhelyi  katonai  akadémiába  lett  felvéve 
1844-ben,  alig  11  éves  korában,  mit  az  akkori  szabályok 
megengedtek. 

Éppen  az  ő  növendékségének  ideje  alatt  létesült 
az  akadémiában  az  úgynevezett  „diszterem14,  azon  nö¬ 
vendékek  arczk  ép  csarnokával,  kik  az  intézetnek  különös 
becsületet  szereztek  és  kilépése  után  alig  nyolcz  évvel 
már  kiérdemelte  magának  a  jogot,  hogy  az  ő  képe  is 
ott  legyen. 

Mint  fiatal  daliás  vezérkari  százados  kapta  meg 
e  kitüntetést,  mikor  a  solferinoi,  14  óra  hosszat  tartó 
véres  harcz  alatt  kifejtett  hősiességéért  a  Mária  Therézia 
katonai  rend  lovagja  lett. 

1851  augusztus  15-én  lépett  ki  az  akadémiából 
mint  hadnagy,  beosztva  a  pécsi  52.  számú  gyalogezred¬ 
hez.  De  már  egy  év  múlva  főhadnagy  lett,  soronkivüli 
előléptetéssel,  20  éves  korában.  1859-ben,  vagyis  az 
olasz  háború  előtt,  vezérkari  századossá  lépett  elő. 

Fényes  katonai  pályafutásának  tulajdonképen  itt 
vetette  meg  alapját.  A  VIII.  hadtest  vezérkari  osztá¬ 
lyába  lett  beosztva,  melynek  parancsnoka  Benedek  Lajos 
lovag,  édesatyjának  egykori  fegyvertársa  volt.  A  há¬ 
ború  után  1860-ban  lett  cs.  és  kir.  kamarás  s  1862 
junius  hó  5-én  kapta  meg  a  rend  szabályai  értelmében 
az  osztrák  bárói  rangot.  1865-ben  lépett  elő  őrnagygyá  és 
O  Felsége  szárnysegédévé  neveztetett  ki.  1868-ban  alez¬ 
redes,  1870-ben  ezredparancsnok,  1872-ben  pedig  ezredes 
lett  és  átvette  a  15.  honvéddandár  parancsnokságát.  Rövid 
pár  héttel  ezután  lett  államtitkár  a  m.  kir.  honvédelmi 
ministeriumban.  A  magyar  honvédség  szervezése  komi 
szerzett  érdemeiért  a  Szent  István-rend  kiskeresztjét 
kapta  és  1875  augusztus  hó  17-én  a  főrendiház  tag¬ 
ságával  kapcsolatos  magyar  bárói  rangot  nyerte  el. 
1878-ban  lett  tábornok,  mely  karnak  ma  legkiválóbb 


21 


dísze.  Honvédelmi  ministernek  1884  november  havában 
lett  kinevezve.  Az  ellenzék  számtalan  esetben  támadta, 
legjobban  talán  a  véderőtörvény  tárgyalásakor,  de  kato¬ 
nás,  egyenes  modora,  kitűnő  vitatkozása  itt  is  kiváló 
érdemeket  biztosított  személyének.  Tisza  Kálmán  mi- 
nisterelnöksége  óta  —  az  összes  kormányok  alatt  — 
bírja  e  tárczát,  bár  egyizben,  Bauer  halála  után,  ő  volt 
kiszemelve  közös  hadügyministernek. 

1890-ben  a  király  kinevezte  tábor szernagygyá  és 
1887  óta  tulajdonosa  a  46.  gyalogezrednek. 

1900-ban  nagybeteg  lett,  de  a  Gondviselés  vissza¬ 
adta  hazájának,  újjászületve  testben,  lélekben  működik 
újból,  az  egész  ország  osztatlan  örömére. 

Főbb  rendjelei  az  említetteken  kívül :  a  Szt.  István- 
rend  és  az  osztrák  Lipót-rend  nagykeresztje,  az  I.  oszt. 
vaskoronarend,  a  katonai  érdemkereszt  brillantokban,  a 
hadi  érem,  az  orosz  fehérsas,  a  porosz  vörössas-rend 
nagykeresztje  brillantokban,  a  franczia  becsületrend  tiszti 
keresztje  stb. 

Neje  üszöghi  és  mosgói  Biedermann  Sarolta,  es¬ 
küvő  1862  julius  31-én  volt. 

A  IV.  táblán  látható  egyetlen  fia,  Imre  született 
1866-ban  Bécsben.  Iskolai  tanulmányait  a  Theresianum- 
ban,  a  debreczeni  jogakadémiában  és  a  budapesti  egye¬ 
temen  végezte.  1890-ben  lett  államtudományi  tudor.  A 
8.  honvédhuszárezrednél  szolgált  mint  hadnagy  s  később 
kilépve  1891-ben  lett  a  tartalékban  főhadnagygyá. 
Pályáját  mint  főispáni  titkár  kezdette  meg,  honnan  a 
belügyministeriumba  lépett.  1897-ben  lett  Kardos  fő¬ 
ispán  képviselővé  választása  után  Baranya  vármegye  és 
Pécs  városának  főispánja,  hol  ugyanezen  év  márczius 
28-án  tartotta  kettős  bevonulását. 

A  IV.  táblán  a  nemesi  ágnak  is  van  még  két  élő 
tagja;  egyike  ezeknek  Kálmán  fia  II.  László ,  ki  mint  cs. 
és  kir.  hadnagy  működik,  a  második  pedig  György- nek  fia 
II.  Géza ,  ki  1857  november  23-án  született.  Eleinte  a 

közös  hadseregben  szolgált  —  úgy  a  3-ik,  mint  az  5-ik 
huszárezredben.  1888-tól  kezdve  pedig  a  m.  kir.  honvéd¬ 
ségnél.  Lovagló  tanár  volt  a  központi  lovas-iskolában, 
1897 — 1901-ben  pedig  mint  a  Ludovika  akadémia  lovas¬ 
osztag  parancsnoka  működött.  Hosszabb  betegeskedés 
után,  ép  e  munka  megjelenése  alatt  nyugalomba  vonult, 
mint  huszáralezredes  és  jelenleg  nagy-keszi  és  guszonai 
birtokait  kezeli.  Kamarás  1886  julius  26-án  lett.  Neje 
és  gyermekei  a  táblán  vannak  feltüntetve,  esküvője  1888 
április  10-én  volt. 

A  nemesi  ág  czimere  a  következő:  egy  vizszin- 
tesen  3  részre  osztott  gömbölyű  paizs.  A  felső  és  alsó 
mező  kék,  a  középső  pedig  vörös  sziliben.  Az  alsó 
mezőben  3-as  zöld  halomból  3  természetes  liliom  virit. 
A  középsőben  természetes  kétfarku  oroszlán  jobbra  lép¬ 
ked,  előtte  6  ágú  arany  csillag,  mögötte  kifelé  forditott 
arany  félhold.  A  sisak  fölött  növő  helyzetben  az  oroszlán 
két  első  lábában  a  3  liliomot  tartja.  Disz  jobbról  arany- 
kék,  balról  ezüst-vörös. 

A  bárói  czimer  lényegében  igen  kevés  változást 
mutat.  A  paizs  itt  is  3  részre  van  osztva.  A  felső  kék 
mezőben  2  fejű  növő  arany  sas,  a  középső  vörös  mezőben 
jobbra  lépő  2  farkú  arany  oroszlán,  előtte  6  ágú  arany 
csillag,  mögötte  kifelé  forditott  arany  félhold,  az  alsó 
kék  mezőben  pedig  a  3-as  zöld  halom,  a  három  termé¬ 
szetes  liliommal.  A  paizs  fölött  7  ágú  arany  bárói  ko¬ 
rona  van.  E  fölött  3  koronás  sisak.  A  két  szélsőn  be¬ 
felé  fordult  kék-aranyszinü  sasszárny  van,  a  jobbolda¬ 
lin  6  ágú  arany  csillag,  a  baloldalin  pedig  kifelé  for¬ 
dult  arany  félholddal.  A  középső  sisakból  előrenéző  arany 
oroszlán  van  növő  helyzetben,  jobb  első  lábában  3 
természetes  liliomot  tartva.  Sisakdisz  az  első  és  har¬ 
madiknál  kék-arany,  a  középsőnél  vörös-ezüst.  Paizs- 
tartóknak  két  előre  néző  kétfarku  arany  oroszlán  van 
alkalmazva.  Alul  arany  szalagon  feketebetüs  „Fortitu- 
dine“  jelmondat  van. 

gróf  KARÁTSONYI  család 


A  magyar  nemesség  újabb  történetében  egyik  leg¬ 
előkelőbb  helyen  áll  a  gróf  Karátsonyi  család. 

Ezen  magas  polczra  nem  mái  szereplése  egyedül 
juttatta  a  családot,  megszerezte  neki  azt  már  a  múlt, 
mikor  több  szereplő  tagja  lángoló  hazaszeretetével  és 
királya  iránti  törhetetlen  hűségével  igen  sokszor  nyert 
elismerést  és  kitüntetést. 

Daczára  ennek,  a  család  története  általában  véve  nem 
ismerős,  ennek  legfőbb  oka  valószinüleg,  hogy  a  csa¬ 
lád  legelőkelőbb  szereplői  mai  napig  sem  tartották  érde¬ 
kükben  történetük  ismertetését,  sem  a  valótlan  állítá¬ 
sok  megczáfolását,  bár  ez  utóbbira  mint  meggyőződtem, 
nagyon  is  elég  bizonyítékokkal  rendelkeznének. 

Legelőkelőbb  heraldikai  munkáink  —  közöttük  az 
úttörő  és  még  ma  is  nélkülözhetetlen  „Nagy  Iván“  — 
az  egyes  családok  leszármazását  a  legkimeritőbben  igye¬ 
keznek  kimutatni  s  ott  hol  az  okiratokkali  bizonyítás 
megszűnik,  előkerül  a  „  monda  “,  melynek  tagadhatatlanul 
igen  nagy  szerepe  van  a  magyar  nemesség  történetében. 

Kivétel  nélkül  állítható,  hogy  a  legrégibb  csalá¬ 
dok  őstörténete  „monda“.  Ezen  mondákat  minden  egyes 
család  tiszteli  és  elfogadja,  megvan  győződve  annak 
valódiságáról,  mert  a  legtöbb  családnál  a  múltra  vonat¬ 
kozó  összes  okiratok  elpusztultak,  megsemmisültek  s  ki 
vonná  azért  kétségbe  azok  régi  eredetét  és  szereplé- 

sét  ?  Eléggé  sajnos,  de  tény,  hogy  e  mondák  nélkül  a 
magyar  nemesség  története  igen  szerény  kötetre  zsugo¬ 
rodna  össze. 

A  gróf  Karátsonyi  családnál  is  van  a  mondának 
szerepe,  bár  itt  csak  igen  szerény  helyet  foglal  el. 

Hogy  erről  a  többi  megjelent  munkák  nem  tesz¬ 
nek  emlitést,  azt  nem  magyarázhatom  máskép,  mint¬ 
hogy  azok  téves  alapon  Írták  le  a  család  történetét, 
mintha  annak  ismert  szereplése  a  közelmúltba  lenne 
csak  visszavezethető,  pedig  csekély  utánjárás  és  kevés 
fáradsággal  megtalálhatták  volna  a  helyes  utfonalat, 
mely  őket  a  család  eredetére  vezette  volna. 

Családi  történetet,  kutatások,  segédkönyvek  és  régi 
okmányok  tanulmányozása  nélkül  megírni  nem  lehet, 
így  voltam  kénytelen  én  is  e  család  történetének  meg¬ 
írásánál  számtalan  régi  és  uj  szakmunkát  áttekinteni. 

A  forrás  megnevezése  nélkül  találtam  egy  helyen 
a  következőket:  „A  család  őse  Tivadar ,  ki  1718-ban 
nyert  nemeslevelet.14 

Ez  igen  nagy  tévedés,  mert  majdnem  ugyan¬ 
ezen  időben  a  család  egyik  tényleges  őse  Adeodatus 
királyi  adományban  nyerte  el  a  20000  holdas  ,,beodrai“ 
uradalmat  és  erre  oly  büszke  volt,  hogy  addig  viselt 
előnevét,  a  „karátsonyfalvit“  elhagyá  és  csak  az  újat 
használá,  ez  igen  egyszerűen  igazolja,  hogy  a  család 
már  ez  időben  donatios  nemes  család  volt. 

A  monda  szerint  különben  a  család  az  ős  franczia 
származású  nemes  Lusignan  Gratiantól  ered,  kinek  egyik 
leszármazója  Babo  Habasch  Gratianus  ex  linea  Lusignan 
1591-ben  telepedett  le  Badocsányban  —  Moldvában.  In¬ 
nen  a  család  Erdélybe  ment,  hol  a  nép  mondása  szerint 
Gratianusból  —  Karátsonyi  lett.  Ez  állítás  azonban  nem 
tisztán  monda,  mert  ma  is  léteznek  ez  időből  származó 
régi  oklevelek,  hol  a  Karátsonyi  név  mellett  az  eredeti 
régi  név  a  „  Gratianus  “  zárjelben  oda  van  Írva. 

Egy  másik  körülmény  is  ide  vezeti  különben  a 

kutatót,  a  család  czimerében  szereplő  kettős  keresztet 
tartó  Meluzina,  mely  az  ősrégi  „Lusignan“  családban 
oly  nagy  szerepet  játszott  és  a  Gratián  ág  által  czimerül 
is  használtatott,  de  itt  tükörrel,  e  változás  onnan  ered¬ 
het,  hogy  a  család  bevándorlásakor  a  tükröt  a  magyar 
czimerből  vett  kettős  kereszttel  cserélte  föl. 

A  genealógusok  szerint,  kik  a  család  leszárma¬ 
zásának  történetével  foglalkoztak,  a  család  magyar  ere¬ 
detű  és  pedig  leszármazik  azon  Karáchonyiaktól,  kik 
még  az  Árpád-házból  származó  királyoktól  kaptak 
„donátios“  adományt.  Hivatkoznak  ők,  a  Karáchonyi 
Balázs  által  1295-ben  kötött  birtokcserére,  melynek  ma 
is  nyoma  van  a  pozsonyi  káptalan  régi  irattárában,  va¬ 
lamint  Bethlen  Gábor  és  I.  Apafi  Mihály  hadakozásaira, 
hol  szintén  a  család  tagjai  hősies  viselkedésükkel  tűntek 
ki  és  kaptak  elismerést. 

Származzon  azonban  a  család  bár  e  Balázstól  avagy 
az  előbb  emlitett  Gratianustól ,  az  tény,  hogy  régi  szereplő 
nemes  család ;  okmányilag  van  bebizonyitva,  hogy  már 
a  XYI.  században  mint  birtokos  nemesi  család  szere¬ 
pelt.  Hogy  Péterháza-vár,  Karátsonyfalvát  és  a  mikulai 
uradalmakat  már  ez  időben  birták,  az  kitűnik  több 
peresiratból,  nevezetesen  Mária  Terézia  királynő  egész 
terjedelmes  utasitásából,  mely  Karátsonyi  Kristóf  mint 
Szolnok-  és  dobokai  birtokos  mikulai  birtokára  vonat¬ 
kozik,  az  úri  vagy  is  harmadosszék  előtt  folytatott  perére 
nézve.  Ezen  peres  iratokból  kitűnik,  hogy  Kristóf  nőül 
vette  nemes  Muschal  Annát  és  hogy  atyja  Kristóf  Gás¬ 
pár  sz.  1652-ben,  neje  (vagyis  Kristóf  anyja)  pedig  a 
Lengyelországból  származó  Marochány  Domicella  volt, 
ki  1665-ben  született. 

A  család  régi  leszármazására  vonatkozó  ősi  okmá¬ 
nyok  kikutatása  mindenesetre  nagyobb  munkát  fognak 
igénybe  venni,  erre  ezen  munka  keretében  nem  vállalkoz¬ 
hattam,  mert  a  legkimeritőbb  és  legfontosabb  okmányok¬ 
hoz,  melyek  a  család  levéltárában  őriztetnek,  nem  juthat- 

tam.  Azonban  tudomásom  van  Szolnok  vármegye  egyik 
hiteles  bizonyitványáról,  melyből  kitűnik,  hogy  Kará- 
tsonyi  Simon  előbb  emlitett  Kristófnak  Il-ik  fia  az  ere¬ 
deti  családi  iratokat  bemutatta,  ezeket  a  vármegye  átvizs¬ 
gálta  és  utasitotta  a  megyei  főügyészt  ezen  okmányok 
kétségtelen  helyességéről  és  régi  nemesi  származásáról 
szóló  bizonyitvány  kiadására.  Mielőtt  azonban  a  megyei 
főügyész  ezen  bizonyitványt  kiadta  volna,  a  vármegye¬ 
ház  leégett  s  a  többi  között  ezen  oklevelek  is  martalé¬ 
kai  lettek  a  tűznek.  Ez  ki  is  lett  hirdetve  Szolnok  vár¬ 
megye  1776.  évi  május  16-iki  ülésében,  valamint  későb¬ 
ben  Heves-,  Pozsony-,  Arad-  és  Torontálmegyében  is. 

A  család  régi  nemessége  mellett  bizonyit  külön¬ 
ben  az  is,  hogy  tagjai  között  több  kamarás,  máltai  lovag, 
csillagkeresztes  hölgy  és  nemesi  apród  fordul  elő,  kik 
a  főkamarási  hivatal  nyilvántartási  naplója  szerint 
mind  őspróba  alapján  jutottak  e  méltóságokhoz,  nem 
pedig  adomány  utján. 

Az  előbb  már  emlitett  Karátsonyi  Adeodatus  az 
utolsó  török  háborúban  insurrectiós  csapatot  saját  költsé¬ 
gén  állitott.  E  csapat  zászlaja  —  mely  a  Karátsonyi 
család  czimerével  is  el  van  látva  —  most  is  birtokában 
van  a  családnak.  A  háború  után  következő  éhinség 
alkalmával  pedig  ugyan  ő  kinyitá  magtárait  az  éhező 
népnek.  Ezen  tetteiért  nyerte  el  a  már  emlitett  beodrai 
uradalmat  és  több  elismerő  oklevelet. 

Adeodatusnak  két  fia  maradt,  Kristóf  és  Lázár. 
Ezek  közül  Kristóf  a  még  most  is  virágzó  nemesi  ág¬ 
nak  őse. 

Unokája  László  Torontál  vármegyének  előbb  al-, 
majd  főispánja  volt.  Ezen  ágból  származik  a  ma  is  élő 
Karátsonyi  Andor ,  ki  mint  torontálmegyei  birtokos  tevé¬ 
keny  részt  vesz  a  megyei  életben.  A  milleniumi  ünne¬ 
pélyek  alatt  a  torontálmegyei  lovas  bandériumnak  ő  is 
tagja  volt. 

Adeodatus  2-ik  fia  Karátsonyi  Lázár  —  neje  Bochns 

Mária  —  Torontál  vármegyének  volt  alispánja,  később 
országgyűlési  követ  itt  meghivatott  az  akkori  időben  nagy 
fontosságot  és  szakértelmet  igénylő  földbirtok  és  lóte¬ 
nyésztési  országos  bizottságba,  az  ország  nádora  által. 
A  Ludovilca-féle  és  más  hazafias  közhasznú  alapít¬ 
ványai  ismeretesek,  ezek  által  mindenki  tiszteletét  és 
szeretetét  tudta  magának  biztositani.  Óriási  összege¬ 
ket  adományozott  jótékony  czélra,  az  akkori  számitás 
szerint  körülbelül  háromszázezer  forintot,  majd  pedig 
segítségére  sietett  hazájának  a  franczia  háború  alkal¬ 
mával,  mikor  saját  költségén  felszereltetett  egy  100 
főből  álló  insurrectiós  csapatot,  melyet  maga  vezetett  a 
harezba.  Ekkor  akarták  hazafias  cselekedeteinek  jutal¬ 
mául  a  grófi  rangra  emelni,  ő  azonban  nem  fogadta  el 
e  kitüntetést,  hanem  a  nagy-  és  kis-zsámi  uradal¬ 
mak  és  praediumok  adományozását  kérte,  Ferencz  ki¬ 
rálytól  donatióban.  Ezen  Karátsonyi  Lázár  végrendelete 
értelmében,  mely  Torontálmegyében  lett  kihirdetve,  a 
család  az  ősiség  eltörüléséig  nem  fogadhatta  el  a  grófi 
czímet. 

Lázárnak  két  gyermeke  maradt:  Mária ,  ki  férjhez 
ment  Keglevich  Sámuel  grófhoz  és  Lajos ,  ki  1815-ben 
nőül  vette  Starhemberg  Lujza  birodalmi  grófnőt.  Lajos¬ 
nak  a  közügyek  körüli  szereplése  közismeretes,  V.  Fer- 
dinánd  király  ki  is  tüntette  egy  estély  alkalmával  sze¬ 
mélyes  látogatásával. 

E  házasságból  két  utód  származott :  Lázár ,  ki  kora 
ifjúságában  halt  el  és  Guidó. 

Guidó  szül.  1817  augusztus  7-én ;  eleinte  a  katonai 
pályára  készült  és  csak  bátyja  halála  után  mondott  le 
e  vágyáról.  Legelőször  hosszabb  külföldi  tanulmányutat 
tett  meg,  honnan  visszatérve,  már  beállottak  hazánk¬ 
ban  a  politikai  zavaros  idők.  A  szabadságharcz  alatt 
mint  honvédőrnagy  a  „pesti  nemzetőrök14  parancsnoka 
volt  és  igy  kénytelen  volt  a  harcz  befejezése  után  szintén 
külföldre  menekülni.  Birtokait  ez  idő  alatt  elkobozták, 

kastélyai  idegen  kézre  kerültek.  Kegyelmet  nyerve  vissza¬ 
tért,  mely  időtől  kezdve  szakadatlanul  emelkedett  méltó¬ 
ságaiban.  Yezérszerep  jutott  neki  osztályrészéül  minden 
téren,  úgy  a  közügyekben,  mint  a  politikában.  Mint  dele- 
gácziós  tag  a  tengerészeti  albizottságnak  volt  elnöke. 
Érdemeinek  elismeréséül  számtalan  kitüntetésben  része¬ 
sült.  O  felsége  kamarása,  majd  valóságos  belső  titkos 
tanácsos  lett.  Körülbelül  ezen  időben  történt,  hogy  Ő 
felsége  személyes  látogatásával  tisztelte  meg  egyik  es¬ 
télyét  budapesti  kastélyában,  melyen  Gizella  főherczegnő 
mint  menyasszony  először  jelent  meg  nyilvánosan.  A  vas- 
korona-rend  és  több  idegen  állam-rend  nagykeresztes 
vitéze  volt,  mig  1859  február  7-én  birodalmi  grófi  rangra 
emeltetett  (lásd  a  főrendiház  évkönyvét),  melyről  1874 
márczius  14-én  külön  magyar  grófi  oklevelet  is  kapott. 
(Liber  Regius  68.  könyv  442.  lap.)  Számtalan  alapítványt 
létesített,  mint  a  „Nemzeti  színház  “,  a  Magyar  Tudomá¬ 
nyos  Akadémiában,  Rudolf  trónörökös  születése  alkal¬ 
mával  stb.  Meghalt  1885  szeptember  15-én.  Neje  puchói 
és  csókái  Marczibányi  Mária,  csillagkeresztes-  és  palota¬ 
hölgy  a  Marczibányi  család  utolsó  sarja,  szül.  1834-ben, 
meghalt  1876.  április  3-án.  Esküvőjük  volt  1851  julius 
24-én.  E  házasságból  9  gyermek  származott  és  pedig: 

1.  Adrienné  szül.  1853-ban,  meghalt  1878-ban,  csillag¬ 
keresztes  hölgy,  férjhez  ment  gróf  Zichy  Sándorhoz. 

2.  Melanie  szül.  1855  szeptember  16-án,  csillag¬ 
keresztes  hölgy,  férje  gróf  Zichy  Géza  val.  bel.  titk.  tan., 
cs.  és  kir.  kamarás,  a  m.  kir.  opera  és  nemzeti  színház 
volt  intendánsa. 

3.  Guidobaldina  szül.  1858-ban,  meghalt  1876-ban 
mint  hajadon. 

4.  Aladár  szül.  1859  február  28-án  Budapesten,  cs. 
és  kir.  kamarás,  főrendiházi  tag,  országgyűlési  képvi¬ 
selő,  hosszabb  külföldi  tartózkodás  után  hazatérve, 
tevékeny  része  van  úgy  a  politikában,  mint  a  megyei 
életben.  Az  ezredéves  ünnepi  menet  alkalmával  a  ko- 

gróf  KARÁTSONYI  GUIDÓ. 

Született  1817  aug.  7-én,  meghalt  1876  ápril.  3-án. 
Magyar  gróffá  kineveztetett  1874  márczius  14-én. 

szivpaizszsal.  Ez  két  mezőből  áll,  a  felső  vörös  mezőben 
koronás  két  fejű  arany  sas  lebegve,  az  alsó  ezüst  mező¬ 
ben  fekete  mérleg.  Az  1-ső  és  4-ik  kék  mezőben  van  a 
nemesi  czimerből  vett  Meluzina,  szemközt  fordulva.  A 
2-ik  vörös  mezőben  jobbra  fordult,  két  hátulsó  lábán 
álló  ezüst  bika,  arany  nyakörvvel,  szarvak,  lábak  és 
farkkal.  A  3-ik  vörös  mezőben  egyenest  álló,  szemközt 
fordult  természetes  medve,  jobb  első  lábában  kivont 
kard  arany  markolatát,  a  balban  annak  hegyét  tartva. 
Az  5-ik  ezüst  mezőben  két  hátulsó  lábán  álló  kék 
párducz,  szájából  és  füléből  lángot  fújva,  jobbjában  babér¬ 
ágas  kivont  kardot,  baljában  levágott  török  főt  tart. 
Pajzstartók :  jobbról  természetes  oroszlán  ezüst  koro¬ 
nával,  arany  nyakörvről  lelógó  arany  lánczczal  lelán- 
czolva,  balról  arany  griff,  ezüst  koronával,  arany  nyak¬ 
örvről  arany  lánczczal  lelánczolva.  Alul  vörös  szalagon 
arany  betűkkel :  „Pietate  Honore  et  Perseverantia“ 
jelmondat  van. 

E  képlet  fehér  menyétbélésü  fekete  farkokkal 
ellátott  aranyrojtos  biborköpenyeggel  van  körülfoglalva, 
melyen  fönt  9  gombos  arany  grófi  korona  van.  Ezen 
5  ezüst  aranydiszitésü  sisak  nyugszik. 

Ezeknek  disze  sorrendben  jobbról  balra  :  az  elsőn 
a  teljes  medve,  a  másodikon  a  növő  Meluzina,  a  harma¬ 
dikon  teljes  egyfejü,  jobbra  néző  koronás  arany  sas,  a 
negyediken  a  növő  bika  és  az  ötödiken  a  növő  párducz. 

A  takarók  az  elsőnél  ezüst-vörös,  másodiknál  ezüst¬ 
kék,  harmadiknál  arany-vörös,  ezüst-vörös,  negyedik¬ 
nél  ezüst-vörös,  az  ötödiknél  pedig  ezüst-kék  szinűek. 


A  MALOMSZEGI 

MALOMSZEGI  LÉGRÁDY  CSALÁD. 


Törzsében  régi  eredetű,  nemesi  család. 

Ősei  Pozsony,  utóbb  Krassó  vármegyében  éltek 
és  egyik  őse  a  családnak,  György  1665-ben  a  kalo¬ 
csai  érseki  javak  gondviselője  volt.  1704-ben  egy  másik 
György  élt,  ki  Pozsonyban  vitt  igen  előkelő  szerepet. 

Legismertebb  azonban  a  család  ősei  közül  I.  Imre , 
ki  Nyitra  vármegyéből  átköltözködve,  34  évig  volt 
Krassó  vármegyének  esküdtje  s  mint  ilyen,  nemesi  leve¬ 
lét  e  megyében,  1810.  október  25-én  hirdettette  ki. 

Fia  II.  Imre  1808-ban  született.  Akkori  időben  hi¬ 
tes  ügyvéd,  köz-  és  váltó-jegyző  volt. 

II.  Imrének  nem  voltak  fiú  utódai,  csak  leányai. 
Ezért  1880  julius  havában  folyamodott  Ö  Felségéhez , 
hogy  nemesi  előne  ve  és  rangja  Mária  nevű  leányának 
férjére  —  vagyis  vejére  —  Légrády  Károly  Józsefre 
legyen  átruházható. 

Ö  Felsége  Gödöllőn  1880  október  hó  27-én  kelt 
leiratával  —  tekintetbe  véve  az  előrelátható  nemesi 
magvaszakadást  —  megengedte  a  nemesség  díjmentes 
átruházását.  Ezen  legfelsőbb  helyről  érkező  kézirat  báró 
Orczy  Béla  Ő  Felsége  személye  körüli  minister  ellen- 
jegyzésével,  1880  november  6-án  jelent  meg  a  hivata¬ 
los  lapban. 

II.  Imre  e  nemességi  átruházást  kihirdetette  Pest- 
Pilis-Solt-Kiskun  vármegye  1880  november  hó  18-án 
tartott  évnegyedes  közgyűlésen  s  a  közgyűlés  határo- 

zatához  képest,  úgy  Légrády  Károly  József \  mint  annak 
törvényes  fiutódai  Imre ,  Károly ,  Tivadar  és  Ottó  kétség¬ 
telen  nemeseknek  elismertettek  és  igy  a  megyei  neme¬ 
sek  sorába  felvétettek.  II.  Imre  mint  ügyvéd,  köz-  és 
váltó-jegyző  igen  hosszú  ideig  működött  és  77  éves  ko¬ 
rában,  1885  október  10-én  halt  meg. 

Leánya  Mária  1847  április  19-én  született  és  1899. 
november  24-én  52  éves  korában  hunyt  el. 

Férje  a  mai  malomszegi  Légrády  család  nestora 
Károly  József  1834-ben  Budapesten  született.  Az  egye¬ 
temen  a  filozófiai  kurzust  hallgatta,  később  Bécsben 
bővitette  tanulmányait.  Alig  24  éves  korában  1858-ban 
kőnyomdát  alapitott  Budapesten,  melynek  körébe  las¬ 
sanként  a  hirlap-  és  könyvkiadást  is  bevonta.  E  téren 
ma  az  általa  alapitott  müintézet  a  legelsők  közé  tarto¬ 
zik  hazánk  ilynemű  vállalatai  között. 

0  alapitotta  a  „Pesti  Hírlap  “-ot  is,  melynek  egy 
ideig  főszerkesztője  volt.  1871-ben  a  budapesti  keres¬ 
kedelmi  és  váltótörvényszéknek  ülnöke  lett,  mely  állá¬ 
sában  szerzett  érdemeiért  O  Felsége  a  kereskedelmi 
tanácsosi  ezimmei  tüntette  ki.  1872  óta  fővárosi  bizott¬ 
sági,  1880  óta  a  budapesti  kereskedelmi  és  iparkamara 
tagja,  később  alelnöke  és  1888  óta  az  országos  ipar- 
tanácsnak  tagja.  Két  czikluson  át  Akosfalvának  ország¬ 
gyűlési  képviselője  volt. 

Gazdasági  téren  általánosan  elismert  szaktekintély. 

A  franczia  módszer  szerinti  gyümölcstermelést 
is  ő  honosította  meg  nálunk.  Felvilágosodott  gondol¬ 
kodását  jellemzi  azon  tény,  hogy  a  halott  hamvasztás 
eszméjét  ő  pendítette  meg  először  s  e  czélból  egyesü¬ 
letet  is  alakított.  Ezen  üdvös  eszmék  azonban  megtör¬ 
tek  a  kor  konservativ  előítéletein. 

Nejével  Máriával  1866-ban  esküdött  meg.  Gyerme¬ 
keik  a  következők: 

1.  Imre ,  született  1868  január  25-én,  ügyvéd  doktor 
juris  és  a  „Pesti  Hírlap44  felelős  szerkesztője. 

2.  Károly ,  született  1871  május  4-én,  nyomda¬ 
tulajdonos. 

3.  Tivadar ,  született  1873  február  12-ón,  magán¬ 
hivatalnok. 

4.  Ottó ,  született  1878  szeptenber  21-én,  doktor 
juris,  nyomdatulajdonos. 

Leányai:  Mária ,  született  1869  február  15-én. 
Schmidthauer  Antal  műszaki  tanácsos  neje  és 

Atma,  született  1880  augusztus  14-én,  meghalt 
1901  augusztus  6-án,  mint  hajadon. 

A  család  ma  az  engedélyezett  régi  malomszegi 
Légrády  család  czimerét  használja,  melynek  leírása  a 
következő : 

Egyenes  kék  paizs,  alul  hármas  zöld  dombon 
álló  arany  nemesi  koronával,  melyen  ezüst  egyszarvú 
növő  helyzetben  van  alkalmazva,  szarván  csavarodó 
zöld  olaj  ággal.  Az  egyszarvú  előtt  teljes  aranynap, 
ez  alatt  arany  félhold,  ezzel  szemben,  a  paizs  bal  alsó 
szögletében  arany  hatágú  csillag.  A  paizs  fölött  ezüs¬ 
tös  sisak,  melynek  koronájából  három  strucztoll  emel¬ 
kedik.  A  középső  ezüst,  a  jobb  vörös,  a  bal  kék  szinü. 
A  két  külső  strucztoll  mellett  egy-egy  zöldes  arany 
szárú  ezüst  liliom  van,  három-három  aranyszirommal. 
Foszlány  kék-arany,  vörös-ezüst. 


